laion/Wikipedia-Exotic huggingface dataset:
Loode tänav

See artikkel räägib Tallinna tänavast. Samanimeliste tänavate kohta vaata artiklit Loode tänav (täpsustus). Loode tänav on tänav Tallinnas Kesklinna linnaosas Kassisaba asumis. Tänav algab Paldiski maanteelt ja kulgeb põhja-lõunasuunaliselt kuni Amandus Adamsoni tänavani. Loode tänav on ligikaudu 240 meetrit pikk. Tänava kunagine nimi Nürnbergi tänav (Nürnbergstrasse, ka Nürnbergerstrasse, Нюрнбергская улица) on ametlikult fikseeritud 1885. aastal.. See nimi tuli sealse majaomaniku Constantin Nürnbergi nimest. Praeguse nime sai Loode tänav 17. jaanuaril 1923.. http://www.eki.ee/knab/tallinn1.htm Päring kohanimeandmebaasist. Eesti kohanimed Aleksander Kivi. Tallinna tänavad. Tallinn, 1972, lk. 71
Ao tänav

Ao tänav on tänav Tallinnas Kesklinna linnaosas Kassisaba asumis. Tänav algab Paldiski maanteelt ja kulgeb põhja-lõunasuunaliselt Amandus Adamsoni tänavani. Ao tänav on ligikaudu 235 meetrit pikk. Ao tänav sai nime 15. veebruaril 1933. Nimevalikut mõjutas lähedal asuv Koidu tänav.. Ao tänaval asuvad 1932. aastal ehitatud Ao 5, 6, 7, 8, 10 Tallinna tüüpi majad. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 25
Ila

Ila all võidakse mõelda sülge. Ila on ka mitme koha nimi: Ila, linn USA-s Georgia osariigis Ila, linnaosa Norras Trondheimis Ila (Nigeeria), kohaliku omavalitsuse piirkond Nigeerias Ila on perekonnanimi. ILA Ilmala raudteepeatus (lühend Ila) Ilā (androgüün hinduismis)
Vase tänav (Tallinn)

Vase tänav on tänav Tallinnas Kesklinna linnaosas Raua asumis. Tänav algab Narva maanteelt, ristub Raua, Tina ja Hõbeda tänavaga, ulatudes Faehlmanni tänavani. Vase tänav on ligikaudu 400 meetrit pikk. Vase tänav 1 ja 3 hooned valmisid 1950. aastal arhitekt Boris Tšernovi projekti järgi. Hooned olid esimeste pärast teist maailmasõda ehitatud suuremate Tallinna kesklinna kortermajade seas, mis ehitati sõjapurustustes hävinud tsaari- ja vabariigiaegsete elamutega hoonestatud alale. Elamud projekteeriti veel enne programmilist stalinismi ning toetuvad arhitektuurselt kujunduselt tugevalt sõjaeelsele traditsioonile. Majas on enamasti väikesed kahetoalised korterid. Vase tänav sai nime 1900. aastal. Tänava saksakeelne nimi oli Kupferstrasse ja venekeelne nimi Медная улица.. 9. märtsil 1944 toimunud Tallinna pommitamise tagajärjel hävis suurem osa Vase tänava omaaegsest puithoonestusest. 1970. ja 1980. aastatel asus Vase tänava ja Hõbeda tänav 7 nurgahoones kauplus Albatross, niinimetatud valuutapood, kus müüdi kaugsõidumeremeestele boonide eest importkaupu.. Vase tänav 14 tegutses Tallinna Puu- ja Köögivilja Kaubastu kauplus nr.1 filiaalpood. Epp Lankots, EESTI 20. SAJANDI ARHITEKTUURI KAITSE PROGRAMM. TALLINNA NÕUKOGUDEAEGNE EHITUSPÄRAND, Tallinn 2009, lk 51. Aleksander Kivi. Tallinna tänavad. Tallinn, 1972, lk. 134. Nõukogude piir ja lukus elu : meie mälestused. Tallinn, 2008, lk. 369 Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja. Riho Laurisaar "Vase äritänav ja booniprostituudid" Eesti Päevaleht, 4. september 2004
Politseiauto

Politseiauto on peamine sõiduk, mida politseiametnikud kasutavad teenistusülesannete täitmisel: patrullimisel, väljakutsetele sõitmisel jne. Tavaliselt kasutatakse politseiautosid selleks, et politseinikud jõuaksid kiiresti sündmuspaika, et transportida kahtlusaluseid või patrullida piirkonnas, olles seega nähtavad ja hoides ära kuritegusid. Mõned politseiautod on kohandatud tööks teatud kohtades (nt tiheda liiklusega teed) või teatud toiminguteks (nt politseikoerte või pommirühma transportimiseks). Esimene politseiauto ehitati 1899. aastal. See oli elektri jõul sõitev vanker, mis liikus USA Ohio osariigis Akroni tänavatel. Esimene politseivankri juht oli Akroni politseiametnik Louis Mueller seenior. Politseivankri kiirus võis ulatuda kuni 26 km/h ja sellega sai sõita kuni 48 km, enne kui selle aku vajas laadimist. Selle ehitas linna mehaanikainsener Frank Loomis. 2400 dollarit maksev sõiduk oli varustatud elektritulede, gongide ja kanderaamiga. Auto esimene ülesanne oli peale korjata purjus mees Main and Exchange'i ristmikult. Politseiautosid kutsutakse ka patrullautodena, jälitusautodena jne. Akron & Summit County History:Police akronhistory.org "The Police Wagon", Akron Beacon Journal, 1999-06-20
Väike Skellig

Väike Skellig (inglise keeles Little Skellig, iiri keeles Sceilig Bheag) on väike asustamata kivine saar Atlandi ookeanis. See asub 11 kilomeetrit Valentia saarest edelas Kerry krahvkonnas Iirimaal. See on üks kahest Skelligi saarest: teine saar Skellig Michael asub edelas 1 kilomeetri kaugusel. Saarel elab palju linde, sealhulgas ka Iirimaa suurim ja maailmas suuruselt teine suulade koloonia. Koos Sellig Michaeliga moodustab see keskuse 364-hektarisele tähtsale linnualale, mille rajas BirdWatch Ireland 2000. aastal. Saare pindala on 8 hektarit ja kõrgeim punkt 134 meetrit. BirdWatch Ireland (17. juuni 2012). "Important Bird Areas factsheet: The Skelligs: Great Skellig and Little Skellig" (Inglise keel). BirdLife International. Originaali arhiivikoopia seisuga 25. jaanuar 2015. Vaadatud 17. juuni 2012.{{netiviide}}: CS1 hooldus: tundmatu keel (link) Little Skellig, Co. Kerry Kasutatud: 17. juuni 2012  Väike Skellig – pildid, videod ja helifailid Wikimedia Commonsis
1937. aasta Pariisi maailmanäitus

1937. aasta Pariisi maailmanäitus oli maailmanäitus, mis toimus Pariisis 1937. aasta 25. maist kuni 25. novembrini. Maailmanäituse deviis oli "Kunstid ja tehnika kaasaegses elus", näituse ametlik pealkiri oli "Exposition Internationale des Arts et Techniques dans la Vie Moderne". Maailmanäituse pindala võttis enda alla 100 ha ning sellele oli koondatud 240 paviljoni. Osa võttis 43 riiki. Näituse ajal toimus 42 rahvusvahelist spordivõistlust, sh rahvusvaheline ratsavõistlus ning poksi maailmavõistlus. Oli avatud lunapark ning anti 18 galaetendust. Peeti Triumfikaare 100. juubelit, võistlusi Seine'i jõel, viinamarjapidu ning koloniaalpidu. Praegustest maailmanäitustest erinevalt oli siis suur rõhk professionaalsel ning rahvakunstil. Kunstnikest olid esindatud näiteks Vera Muhhina ("Tööline ja kolhoositar"), Pablo Picasso ("Guernica"), Albert Speer, Fernand Léger ja Raoul Dufy.  Pikemalt artiklis Eesti 1937. aasta Pariisi maailmanäitusel Eesti esines esimest korda maailmanäitusel koos Läti ja Leeduga. Maailmanäitusele eelnenud kahe aasta jooksul korraldati Eestis mitmeid üleriigilisi konkursse ja sellest kujunes suurim välisesinemine Eesti tutvustamiseks üldse nii ulatuslikkuse kui ka kulutuste poolest. Balti riikide ühispaviljoni peaarhitektiks valiti Eestist Aleksander Nürnberg ning 17. juunil 1937 avati Pariisis külastajatele hoone suure pidulikkusega ja kõikide osapoolte ametlike delegatsioonide osavõtul. Peakunstnik oli Oskar Raunam. Ekspositsiooni kujundustöödega oli seotud ka kahe audiplomi saaja Adamson-Eric, kes tutvustas hiljem maailmanäitust ajakirjanduse veergudel. Eestit esindas maailmanäitusel valdavalt Rakenduskunstnike Ühingu (RaKü) liikmete looming, fotokunst ja raamatud ning lisaks oli kaasatud kodumaist käsitööd. Väiksem osatähtsus oli tööstusel, mida esitleti eeskätt põlevkivitootmise kaudu. Eestit tutvustati ka atraktiivse turismimaana. Eesti võitis näitusel arvukalt auhindu. Maailmanäitus Pariisis 1937. aastal tutvustav voldik, 1937 70 aastat Pariisi maailmanäitusest aastal 1937, näitus Adamson-Ericu muuseumis, 2007 2000 Hannoveri porgandipaviljon (ülevaateartikkel kajastab ka 1937 näitust)
Labidas

Labidas (varem lõunaeesti murdes lapju, mulgi murdes lap(p)i, läänemurdes labedi, saarte murdes labi(k)) on käsitööriist, mida kasutatakse eelkõige pinnase kaevamiseks, aga ka puistmaterjali teisaldamiseks või laadimiseks. Labidas koosneb enamasti metallist valmistatud teravaservalisest labast, mille küljes oleva putke sisse kinnitatakse vars. Laba võib olla nelinurkne, ümara servaga või kilbikujuline. Laba ülemine serv on tihti ära painutatud, et hõlbustada labida surumist jalaga. Vars võib olla puidust, plastist või metallist ning valmistatakse ka kokkupandavaid labidaid. Varre otsas on tavaliselt hargi- või põikpuu kujuline käepide (pulgakujuline käepide on räsa). Vanemal ajal oli Euroopas laialdaselt kasutusel puulabidas, mille laba pandi rauast kaha sisse või oli labida ots rautatud servaga. Sellist labidat nimetati Eestis ka kippel. Labida varre otsa käis lühike risti pandud käepide, mille nimeks eesti murretes oli kark ja räsa. Rautatud servaga puulabidaga kaevati Eestis 19. sajandini, muudel töödel kasutati puulabidat ehk lasna. Kütisetuha või põlenud mulla laiali loopimiseks kasutati kitsa labaga labidat, mis oli varre otsas kaldu. Täisrauast kahaga labidas tuli Eestis kasutusele 19. sajandil. Kaevekepp Kühvel Lumelabidas Leivalabidas Pahtlilabidas Tordilabidas Sapöörilabidas Väike murdesõnastik [1] Vaadatud 18.12.2020 Eesti keele seletav sõnaraamat [2] Vaadatud 18.12.2020 Eesti murrete sõnaraamat [3] Vaadatud 18.12.2020 Väike murdesõnastik [4] Eesti keele seletav sõnaraamat [5] Eesti rahvakultuuri leksikon. Toimetanud Ants Viires. Eesti Entsüklopeediakirjastus. Tallinn. 2007. lk 126 Erinevad labidad Paljud erinevad labidad Rauast kahaga labidas. Eesti Põllumajandusmuuseum
Jonas Čepulis

Jonas Čepulis (11. august 1939 Joniškėlis – 28. mai 2015 Kaunas) oli Leedu ja Nõukogude Liidu poksija. Čepulis oli raskekaalus (üle 81 kg) kokku kuuekordne Leedu NSV meister aastatel 1963–1964, 1966–1967 ja 1969–1970. Čepulis sai raskekaalus (üle 81 kg) 1968. aasta México olümpiamängude poksivõistlustel hõbemedali, kaotades finaalis kuldmedali- ja olümpiavõitjale George Foremanile (USA). Čepulis sai raskekaalus (üle 81 kg) Nõukogude Liidu meistrivõistlustel 2. koha aastatel 1965 ja 1968 ning 3. koha 1966. aastal. 19. suveolümpiamängude poksivõistlus. México 1968. Tulemused inglise keeles Nõukogude Liidu 1965. aasta meistrivõistlused poksis. Tulemused inglise keeles Nõukogude Liidu 1968. aasta meistrivõistlused poksis. Tulemused inglise keeles Nõukogude Liidu 1966. aasta meistrivõistlused poksis. Tulemused inglise keeles Jonas Čepulis veebisaidil Olympedia (inglise)
Kameeleonlased

Kameeleonlased (Chamaeleonidae) on soomuseliste seltsi kuuluv roomajate sugukond. Kameeleon võib muuta värvi vastavalt ümbruskonnale või meeleolule. Pikkus on liigist sõltuvalt 7-60 cm. Kameeleoni silmad on väga iseäralikud, need on teineteisest täiesti sõltumatud ja võimaldavad seetõttu erakordselt laia vaatevälja. Väljasirutatud keel on pikem kui kameeleoni keha. Eelistatuim saak on putukad. Kui mõni putukas on haardeulatuses, sihib kameeleon seda mõlema silmaga, et vahemaa täpselt kindlaks teha. Saagi neelab ta tervelt alla. Calumma crypticum Madagaskaril Brookesia micra Brookesia nana
ILA

ILA on kolmetäheline akronüüm, mis võib tähendada: Indian Laser Association ehk India Laseriassotsiatsioon Indian Library Association ehk India Raamatukoguassotsiatsioon Institute for Legislative Action Institute of Landscape Architects International Law Association International Linguistic Association ehk Rahvusvaheline Lingvistikaassotsiatsioon Individual Learning Account Israel Land Administration
PALASM

PALASM on algeline riistvarakirjelduskeel ja kompilaator, mis võimaldab matemaatilisi loogikafunktsioone ja olekutabeleid teisendada PAL-loogikamaatriksi (Programmable Array Logic) koodiks (fuse map). PALASM-keele töötas välja John Birkner 1980ndate alguses. PALASM-i kirjeldused ei ole tõstutundlikud. PALASMi kompilaator kirjutati MMI poolt programmeerimiskeeles Fortran IV arvutitel IBM 370/168. Firma avalikustas kompilaatori lähtekoodi ning aastaks 1983 kasutasid firma MMI kliendid kompilaatorit juba mitmesugustel arvutitel (DEC PDP-11, Data General NOVA, Hewlett-Packard HP 2100, MDS800 jt). CUPL ABEL VHDL Verilog
Joaquín Rocha

Joaquín Rocha Herrera (sündinud 16. augustil 1944 Méxicos) on Mehhiko endine poksija. Rocha sai raskekaalus (üle 81 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Jonas Čepulisele (NSV Liit) . 19. suveolümpiamängude poksivõistlus. México 1968. Tulemused inglise keeles Joaquín Rocha veebisaidil Olympedia (inglise)
CUPL

CUPL (Universal Compiler for Programmable Logic) on ettevõttes Logical Devices, Inc. välja töötatud riistvarakirjelduskeel ja kompilaator. Esimesed versioonid olid kasutatavad operatsioonisüsteemis MS-DOS. Tänapäeval on CUPL saadaval integreeritud arenduspaketina operatsioonisüsteemile Microsoft Windows, näiteks Atmel-WinCUPL. PALASM ABEL VHDL Users Manual for WinCUPL software
Ricardo Delgado

Ricardo Delgado Nogales (sündinud 13. juulil 1947 Méxicos) on Mehhiko endine poksija. Delgado võitis kärbeskaalus (kuni 51 kg) 1968. aasta México olümpiamängude poksivõistlustel kuldmedali ja tuli olümpiavõitjaks. Delgado poksis juulist 1969 kuni augustini 1975 elukutselisena. Ta pidas kokku 30 kohtumist, millest võitis 14 (neist 5 nokaudiga) ja kaotas 12 (neist 1 nokaudiga) kohtumist ning 4 kohtumist jäi viiki. 19. suveolümpiamängude poksivõistlus. México 1968. Tulemused inglise keeles Ricardo Delgado veebisaidil Olympedia (inglise) Ricardo Delgado veebisaidil BoxRec (inglise)
Antonio Roldán

Antonio Roldán Reyna (15. juuni 1946 México]) oli Mehhiko poksija. Delgado võitis sulgkaalus (kuni 57 kg) 1968. aasta México olümpiamängude poksivõistlustel kuldmedali ja tuli olümpiavõitjaks. See oli võit kohtuniku vaieldava tegevuse läbi. Vastane Albert Robinson (USA) juhtis kohtumist, kui kohtunik tegi talle kaks vaieldavat märkust, Robinson diskvalifitseeriti ja võitjaks kuulutati Roldán. Delgado poksis veebruarist 1969 kuni septembrini 1973 elukutselisena. Ta pidas kokku 6 kohtumist, millest võitis 3 (neist 2 nokaudiga) ja kaotas 2 (neist 1 nokaudiga) kohtumist ning 1 kohtumine jäi viiki. 19. suveolümpiamängude poksivõistlus. México 1968. Tulemused inglise keeles Antonio Roldán veebisaidil Olympedia (inglise) Antonio Roldán veebisaidil BoxRec (inglise)
Agustín Zaragoza

Agustín Zaragoza Reyna (sündinud 18. augustil 1941 San Luis Potosís) on Mehhiko endine poksija. Zaragoza sai II keskkaalus (kuni 75 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Aleksei Kisseljovile (NSV Liit) . 19. suveolümpiamängude poksivõistlus. México 1968. Tulemused inglise keeles Agustín Zaragoza veebisaidil Olympedia (inglise)
Peep Aaviksoo

Peep Aaviksoo (sündinud 18. augustil 1956 Tartus) on eesti tippjuht ja poliitik, endine korvpallur. Ta on lõpetanud Tartu Miina Härma nimelise 2. keskkooli 1974. aastal. Kaheksa-aastaselt läks ta Eesti Põllumajanduse Akadeemia spordikooli korvpallitrenni. Ta kuulus kõigi vanuseklasside Eesti noortekoondisse ja hiljem ka täiskasvanute koondisse. Aastatel 1974–1979 õppis Aaviksoo Tartu Riikliku Ülikoolis kehakultuuri (lõpetas). Ta tuli Tartu Riikliku Ülikooli meeskonnaga neli korda Eesti meistriks. 1977. aastal sai temast NSV Liidu meistersportlane. Ta on mänginud Tallinna Kalevis, Ehitajas ja Riia ASK-s. 1980. aastast töötas ta Harju KEK-is. 1989 astus ta EBS-i, mille lõpetas ärimagistrina (MBA). Õpingute vältel viibis ta Ameerika Ühendriikides San Franciscos McLaren Business Schoolis ja töötas California ettevõtetes. Aaviksoo on töötanud Eesti Loto arendus- ja turundusdirektorina, 1996. aastast AS Norma peadirektori ja juhatuse esimehena, 1999–2004 AS EMT peadirektori ja juhatuse esimehena. Aaviksoo on Reformierakonna liige alates 2004. aastast. Sel aastal valiti ta Tallinna volikokku. 14. oktoobril 2004 nimetas Tallinna volikogu ta Tallinna abilinnapeaks, kelle ülesanne on vastutada kommunaalmajanduse eest. Ta töötas sel kohal 2005. aastani. Aaviksoo on olnud Eesti korvpalliliidu president. 13. märtsil 2015 kuulutas Harju maakohus välja Peep Aaviksoo pankroti. Peep Aaviksoo vanem vend on poliitik ja füüsik Jaak Aaviksoo. "Kes? Mis? Kus?" 2006, lk. 36–37. Kuulutati välja Peep Aaviksoo pankrot, Ärileht. Jaku ja Pepa 03.11.2003 Eesti Ekspress.
Gisenyi

Gisenyi on linn Rwanda Lääneprovintsis Rubavu ringkonnas. Linn asub Kongo DV piiri ääres Kivu järve kaldal. Naaberlinn teisel pool piiri on Goma. Paarikümne kilomeetri kaugusel põhjas asub Nyiragongo vulkaan. Gisenyi on liivarandadega kuurortlinn, kus harrastatakse muu hulgas veesporti. Linnas asub Rwanda ainuke õlletehas Bralirwa. Linnas on lennujaam. Kivu järve rand Gisenyis Kivu järve rand Gisenyis Aastal 1976 asutasid Burundi, Kongo DV ja Rwanda esindajad Gisenyis Suurjärvistu Maade Majandusühenduse. Rwanda genotsiidi ajal tegutses Gisenyis Rwanda ajutine valitsus. Linnas hoitakse vangistuses 2009. aastal kinni peetud Kongo DV sõjaväelast Laurent Nkundat.
Mihkel Seeder

Mihkel Seeder (sündinud 9. detsembril 1988 Tallinnas) on eesti näitekirjanik. Ta on alates 2024. aastast populaarse sarja "Kättemaksukontor" üks stsenaristidest. Ta on kirjutanud näidendeid nii eesti kui ka saksa keeles. 1996–2002 Tallinna Saksa Gümnaasium 2002–2008 Tallinna Saksa Gümnaasiumi saksakeelne osakond 2009–2010 Drakadeemia baaskursus (kursuse juhendaja Siret Paju) 2010–2011 sügissemester Saksamaal Göttingeni ülikoolis 2010–2011 näitekirjanike õpetamise kursus Drakadeemias 2011. aasta oktoobrist annab Drakadeemias tunde 2008–2012 Tartu Ülikooli filosoofiateaduskond, peaeriala saksa keel ja kirjandus, kõrvaleriala teatriteadus 2012. aastast on ta Drakadeemias loovjuhi asetäitja 2012–2014 töötas Eesti Draamateatri kirjandustoas toimetajana 5. juunil 2017 kaitses Eesti Muusika- ja Teatriakadeemia lavakunstikoolis teatripedagoogikas magistrikraadi. Magistritöö teema oli "Hüppelaud näitekirjanikele". 2014. aastast töötab VAT Teatris dramaturgina "Überfisch"[viide?] "Väga vihane mees" (Ugalas lavastas selle Silvia Soro) "Mälumine"[viide?] "Neli kohtumist surmaeelikuga"[viide?] "Vabad mehed"[viide?] 2010 Eesti Teatri Agentuuri laste- ja noortenäidendite võistluse I preemia (lastenäidend "Väga vihane mees") Mihkel Seeder on rahvuselt eestlane. Mihkli vanemad on Siret ja Janno Seeder. Uus teatrimagister: Mihkel Seeder Ugala teatris esietendub Mihkel Seedri näidend "Väga vihane mees", err.ee, 6. märts 2012 Maiu Nurka, "10 000 tunniga meistriks", Sirp, 14. juuni 2012 Maiu Nurka, "Eestlased peavad õppima end avama", Õpetajate Leht, 22. juuni 2012 "Väga vihane mees "Mihkel Seeder" "Uuslooming" "Mihkel Seeder"
Karusmarja-tähnikvaksik

Karusmarja-tähnikvaksik (Abraxas grossulariata) on vaksiklaste sugukonda tähnikvaksiku perekonda kuuluv liblikas. Karusmarja-tähnikvaksik andmebaasis eElurikkus
Margus Tamm

Margus Tamm (sündinud 15. mail 1977) on eesti kunstnik ja kirjanik. 2004 Eesti Kultuurkapitali kujutava ja rakenduskunsti sihtkapitali aastapreemia (loominguline tegevus rühmituses "Avangard") 2008 Eduard Wiiralti nimeline stipendium 2011 Betti Alveri kirjandusauhind ("Unesnõiduja") Margus Tamm Eesti Teadusinfosüsteemis "Margus Tamm: kirjanikuks ma ennast veel ei pea", Postimees, 5. detsember 2011
Günther Domenig

Günther Domenig (6. juuli 1934 Klagenfurt – 15. juuni 2012 Graz) oli Austria arhitekt. Ta õppis aastatel 1953–1959 Grazi tehnikaülikoolis arhitektuuri. Aastal 1963 asutas ta koos Eilfried Huthiga arhitektuuribüroo. Huthiga tegi ta koostööd 1975. aastani. Domenigi loomingu hulgas on büroohooneid, panku, haridusasutusi, spordirajatisi. Endale projekteeris Domenig palju tähelepanu äratanud maja (Steinhaus) Ossiachi järve ääres. Ta oli 1980. aastast alates Grazi tehnikaülikooli professor. Architekt Günther Domenig verstorben Koduleht
Aku Louhimies

Aku Urban Louhimies (sündinud 3. juulil 1968 Helsingis) on soome filmilavastaja ja stsenarist. Ta on saanud kaks Jussi auhinda lavastajana ja ühe stsenaristina. Filmi "Paha maa" eest sai ta 2005. aastal Põhjamaade Nõukogu filmiauhinna. "Levottomat" (2000) "Kuutamolla" (2002) "Paha maa" (2005) "Riisuttu mies" (2006) "Valkoinen kaupunki" (2006) "Käsky" (2008) "Vuosaari" (2012) "8-pallo" (2013) "Tuntematon sotilas" (2017) "Odotus" (2021) Intervjuu Yle arhiivis Aku Louhimies andmebaasis IMDb
In the Dark

"In the Dark" on Devi neljas singel debüütalbumilt "The Night the Sun Came Up".
Mihhail Korb

Mihhail Korb (sündinud 3. augustil 1980 Pärnus) on Eesti poliitik. Ta oli 23. novembrist 2016 kuni 12. juunini 2017 riigihalduse minister Jüri Ratase esimeses valitsuses. 24. mail 2017 teatas ta, et astub tagasi. Ta oli ka XII, XIII Riigikogu ja XIV Riigikogu koosseisu liige. 2017. aasta suvel valiti Mihhail Korb Keskerakonna peasekretäriks ning viis erakonna vastu 2019. aasta Riigikogu valimistele. 12. jaanuaril 2021. aastal teatas Mihhail Korb, et astub peasekretäri ametist tagasi. Samal päeval tuli ilmsiks, et Mihhail Korbi kahtlustatakse mõjuvõimuga kauplemises. 2010 – lõpetas Tallinna Tehnikaülikooli energeetika bakalaureuseõppes 2008 – lõpetas Tallinna Tehnikaülikooli, majandusteaduste magister 2003 – lõpetas Tallinna Tehnikaülikooli ärikorralduse erialal, bakalaureusekraad 06.2014–... Riigikogu liige 10.2011–06.2014 Tallinna Kesklinna vanem 12.2009–10.2011 Kristiine linnaosa vanem 12.2005–10.2009 Kristiine linnaosa vanem 03.2004–11.2005 Mustamäe linnaosa valitsus, eelarvespetsialist Emakeel – vene keel, eesti ja inglise keel – kõrgtase 14. juunil 2016 jätsid Korb ja veel kuus Keskerakonna liiget hääle andmata Riigikogus vastu võetud juuniküüditamist puudutanud avaldusele. Korb põhjendas hääletamata jätmist seisukohaga, et selliste sündmuste kordumist ei aita vältida "parlamentide avaldused ja kaunisõnalised pressiteated" ning "mineviku meenutamine ei peaks toimuma mitte deklaratsioonide vahendusel, vaid kooliõpikutes ning lähedaste keskel". Korb esitas 24. mail 2017 peaminister Ratasele avalduse riigihalduse ministri ametist tagasiastumiseks, mille Ratas ka rahuldas. Tagasiastumise põhjuseks oli Korbi 23. mail Haapsalus avalikkuse ees tehtud repliik, kus ta ütles, et ei toeta Eesti liikmesust NATOs: «Mina… võib-olla ütlen eestlaste vaatevinklist ebameeldiva fraasi, mina pole NATO liikmesuse poolt. Aga kui teha oma armee, läheb see veel kallimaks. Saate aru? Soomlased ehitavad oma armeed, nad on NATOst eraldi, tegelevad ise oma riigi kaitsmisega. Aga neile ei tule keegi appi." Tema isa Valeri Korb on Keskerakonna poliitik, endine Riigikogu liige. Mihhail Korbil on elukaaslane ja kaks last. Elektrooniline Riigi Teataja. Vabariigi Presidendi 08.06.2017 otsus nr 106 "Muudatuste tegemine Vabariigi Valitsuse koosseisus". Avaldamismärge: RT III, 10.06.2017, 1. Andres Einmann. Keskerakondlastest saadikud avaldasid küüditamisavaldusele hääle andmata jätmise põhjuse Postimees online, 15.06.2016. Urmas Lauri (24.05.2017). "Minister Korb rakendati Haapsalus valimisvankri ette". Lääne Elu. Vaadatud 27. mail 2017. Hanneli Rudi, Piret Lakson (24.05.2017). "Video: Mihhail Korb astub NATO-teemaliste kommentaaride tõttu tagasi". Postimees. Vaadatud 25. mail 2017. Tallinna Linnavalitsuse koduleht
Pahat pojat

"Pahat pojat" (eesti keeles: "Pahad poisid") on 2003. aastal esilinastunud Soome film, mille režissöör oli Aleksi Mäkelä. See oli 2003. aastal Soome kinodes üks edukamaid filme, jäädes alla vaid filmile "Sõrmuste isand: Kuninga tagasitulek". Film räägib neljast vennast: Otto, Matti, Ilkka ja Eero Takkunenist, kellel on skisofreenia all kannatav, Piiblit omapäi tõlgendav isa Jouko, kes istub kinni psühhiaatriahaiglas. Nad hakkavad röövima mänguautomaate, tanklaid, postkontoreid ja pankasid ja lisaks tuleb neil tegemist teha oma haiglast põgenenud isaga, kes himustab nende röövitud raha, sest usub, et riik on talle võlgu.
Jim Belushi

Jim Belushi (õieti James Adam Belushi; sündinud 15. juunil 1954) on USA filmi- ja seriaalinäitleja. Ta oli ajutiselt ansambli The Blues Brothers laulja. Ta on Eesti televaatajale tuntud teleseriaalist "Jimi maailm" ning filmidest "Metsik loodus", "Kaitsjad" ja "Varikirjanik". Näitleja John Belushi oli tema vend.
Maksvell

Maksvell (tähis Mx) on magnetvoo mõõtühik CGS-süsteemis. See on nimetatud šoti füüsiku James Clerk Maxwelli järgi ja võeti kasutusele 1930. aastal. 1 maksvell on võrdne 1 cm2 suurust pinda läbiva magnetvooga, kui magnetinduktsiooni normaalisihiline komponent on 1 gauss. SI-süsteemis on magnetvoo ühik veeber (Wb): 1 Mx = 10–8 Wb. ENE 6. köide, 1992